b"\n_START_ARTICLE_\nAg\xc3\xa8ncia de lectura p\xc3\xbablica\n_START_PARAGRAPH_\nUna Ag\xc3\xa8ncia de lectura p\xc3\xbablica \xc3\xa9s un tipus d'instituci\xc3\xb3 cultural definit en l'Article 27 de la Llei 2011 de Biblioteques de la Comunitat Valenciana. Regula aquells equipaments que fomenten la lectura existents en poblacions que no superen els 5.000 habitants. Per llei, han de tenir com a m\xc3\xadnim 150 metres quadrats \xc3\xbatils d'\xc3\xbas bibliotecari, complir la normativa espec\xc3\xadfica sobre persones amb discapacitat i en mat\xc3\xa8ria d'accessibilitat i supressi\xc3\xb3 de barreres arquitect\xc3\xb2niques, urban\xc3\xadstiques i de la comunicaci\xc3\xb3 i disposar en la plantilla de la corporaci\xc3\xb3 municipal, com a m\xc3\xadnim, d'un auxiliar de biblioteques."